《路遇李澹生冯炳文》
明代·方拱乾

皂帽冲风沙，晴天疑晦霿。睹君行路色，触我来时痛。

握手万端生，醒眼三年梦。相赠绕朝鞭，前途慎珍重。

作者简介：明末清初江南桐城人，字肃之，号坦庵。明崇祯元年进士，官少詹事。清顺治间荐补翰林学士，以江南科场案事谪戍宁古塔，捐资赎还，改号苏翁。卒年七十左右。有《宁古塔志》、《方詹事集》。